**ZAPISNIK**

**Sa 26. sjednice ŠKOLSKOG ODBORA**

**održane dana 20. 10. 2023. godine**

**u prostorijama O.Š. „Franjo Hanaman“ Drenovci**

**s početkom u 10:30 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Bruno Bilić - predstavnik zaposlenika

Izočni:

Ostali nazočni:

* Marijana Raguž - ravnateljica OŠ „Franjo Hanaman“ Drenovci
* Bruno Bilić - kao zapisničar

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice Školskog odbora,**
2. **Odluka o prednosti pri zapošljavanju od strane osnivača za učiteljicu biologije,**
3. **Razno**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici. Ravnateljica škole daje na znanje članovima Školskog odbora da je škola od županije dobila odluku o prednosti pri zapošljavanju od strane osnivača za učiteljicu biologije. Pri izlaganju ravnateljica objašnjava da sada imamo u školi zaposlenicu na ugovor do 60 dana – Mariju Ramljak s kojom je jako zadovoljna i na koju su se djeca navikla jer je radila i prošle godine te da ona smatra da treba školski odbor odlučiti o prednosti pri zapošljavanju. Nakon 10-minutnog izlaganja ravnateljica Škole završava svoje izlaganje te predsjednica Školskog odbora preuzima riječ. Predsjednica Školskog odbora poziva prisutne da iznesu pitanja/primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ usvajanja odluke o prednosti pri zapošljavanju od strane osnivača za učiteljicu biologije Mirelu Redžić. u onom obliku kakav je članovima dostavljen u radnim materijalima te kakav je ravnateljica Škole prezentirala na ovoj sjednici. Prijedlog osnivača je jednoglasno odbijen te ga prisutni članovi odbijaju sa sedam (7) glasova- „protiv“.

**Zaključak:**

**Odbija se odluka o pravu prednosti pri zapošljavanju od strane osnivača za učiteljicu biologije.**

**Ad. 3.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 11 sati.

Zapisničar: M.P. Predsjednica Školskog odbora:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Bruno Bilić) (Biserka Misir)

KLASA: 007-02/23-01/08

URBROJ: 2196-68-23-02

U Drenovcima, 20.10.2023.g.